Diari Oficial de la Generalitat Valenciana


Sumari del DOGV 6991, del 26-03-2013 (2013/2800)

RESOLUCIÓ de 4 de març de 2013, de la Conselleria d'Educació, Cultura i Esport, per la qual es modifica el conveni de creació de l'Escola Infantil Municipal de la Pobla de Vallbona (València), per reducció del nombre d'unitats autoritzades.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6991

Data del DOGV
:   26-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2800


Data del document
:   04-03-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de març de 2013, de la Conselleria d'Educació, Cultura i Esport, per la qual es modifica el conveni de creació de l'Escola Infantil Municipal de la Pobla de Vallbona (València), per reducció del nombre d'unitats autoritzades. [2013/2800]  
L'expedient ha sigut iniciat a instància del representant de l'Ajuntament de la Pobla de Vallbona, entitat titular de l'Escola Infantil Municipal de la Pobla de Vallbona, situada al carrer Sant Francesc, 1, de l'esmentada localitat i amb número de codi 53427148, que sol·licita la modificació del conveni de creació, per reducció del nombre d'unitats autoritzades.  
El 21 d'abril de 2009 es va subscriure un conveni entre la Generalitat Valenciana (Conselleria d'Educació) i l'Ajuntament de la Pobla de Vallbona, per a la creació de l'Escola d'Educació Infantil, de titularitat municipal, a la Pobla de Vallbona, quedant l'escola autoritzada per a impartir ensenyances d'Educació Infantil de primer cicle amb 12 unitats i un màxim de 181 places escolars.  
En la clàusula sèptima del mencionat conveni s'autoritza el conseller competent en matèria d'educació, per delegació, conforme a l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General de Centres Docents va declarar a través d'informe de data 10 d'agost de 2012, l'adequació de les instal·lacions proposades, quant a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vist que la Unitat Tècnica de la Direcció Territorial d'Educació, Cultura i Esport, de València i la Inspecció Educativa han emés informes favorables en el seu corresponent àmbit competencial.  
Vista la Llei Orgànica 8/1985, de 3 de juliol (BOE 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que deuen complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general d'Ordenació i Centres Docents de data 4 de març de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 22 de juny de 2010, resolc:  
  
  
Primer  
Aprovar la modificació del conveni de creació de l'escola que a continuació s'indica en els termes que s'especifiquen:  
Denominació genèrica del centre: Escola Infantil de primer cicle.  
  
Denominació específica del centre: Municipal.  
Domicili: c/ Sant Francesc, 1.  
Localitat: la Pobla de Vallbona.  
Província: València.  
Codi: 58833100.  
Titular: Ajuntament de la Pobla de Vallbona.  
Modificació que s'autoritza:  
Reducció del nombre d'unitats autoritzades a la mencionada escola, de manera que quedarà configurada amb la composició següent:  
8 unitats d'Educació Infantil de primer cicle amb 127 llocs escolars:  
- 1 unitat per a xiquets de 0-1 any amb 8 places escolars.  
- 3 unitats per a xiquets d'1-2 anys amb 39 places escolars.  
- 4 unitats per a xiquets de 2-3 anys amb 80 places escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2013-2014.  
De conformitat amb allò que s'ha establit en els articles 107,116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), el present acte posa fi a la via administrativa, podent ser recorregut potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 4 de març de 2013.- La consellera d'Educació, Cultura i Esport, p. d. (R 22.06.2010, DOCV 6301, 01.07.2010), el secretari autonòmic d'Educació i Formació: Rafael Carbonell Peris.